W Sulšecach znowa wulki wjesny swjedźeń swjećili
Sulšecy (aha/SN). Dospołnje zaparkowane běchu wčera popołdnju Sulšecy pola Kulowa. To swědčeše wo tym, zo kóžde lěto wjace ludźi na tamniši wjesny swjedźeń přichwata. K zazběhej wubědźowaše so minjeny pjatk jědnaće mustwow wohnjowych wobornikow, staršich hač 40 lět, w hašenju. Jako najlěpši wopokazachu so wobornicy z Koćiny před mustwom ze Salowa a domjacym zastupnistwom. Dobre wobdźělenje ze 24 mustwami w třělenju jědnatkow bě organizatoram sobotu dopokaz, zo zajim za tule programowu poziciju přiběra. Kóžde mustwo wobsteješe ze štyrjoch hrajerjow a wrotarja. Měšane mustwo z hrajerjow ze Sulšec, Šunowa a z Kamjenca wuńdźe jako dobyćer.
szl_Latn szl_Latn